cyanic-selkie/wikianc huggingface dataset:
ויליאם דניס באטרשיל
ויליאם דניס באטרשיל (באנגלית: William Denis Battershill; 29 ביוני 1896 - 11 באוגוסט 1959) היה איש צבא ופקיד קולוניאלי בריטי שכיהן כמזכיר הראשי של ממשלת המנדט הבריטי בארץ ישראל בשנים 1939-1937.
אהרן מני
אהרן סלימאן אליהו מני (1877 - 17 ביולי 1961) היה משפטן, מתרגם, חוקר ואיש ציבור יהודי יליד חברון. נמנה עם מייסדי שכונות בירושלים ותל אביב, כולל השכונות רוממה, בית וגן ותל נורדאו.
כתביו וספריו
הוא כתב מספר מחקרים חלוציים וכן ספר בן שני כרכים באשר לדיני קרקעות באסלאם ובדין העות'מאני בארץ ישראל. הספר יצא לאור בשנת תש"א (1941) בשם "הקניין באישלם ובישראל", חלקו הראשון עסק בדיני הקניין ודיני אישות באסלאם (471 עמודים) והשני בדיני הקניין בארץ ישראל (382 עמודים).
בנוסף לספרים אלה הוא פרסם לעיתים מאמרים בעיתונות העברית של ארץ ישראל ובכתבי עת שונים.
תכלת רם
ביוגרפיה
תכלת רם נולדה בשנת 1982 וגדלה בקיבוץ חניתה.
רם הציגה שבע תערוכות יחיד בישראל, ביניהן: התערוכה "חוץ ממני" בגלריית ארטפורט (2021), "מעולם לא ראיתי עץ בלתי מרוצה" במשכן לאמנות (בעין חרוד) (2019), "גלגל שלישי" המרכז לאמנות עכשווית (CCA) בתל אביב (2017), "יאבאלה" בגלריית המדרשה ועוד.
דאוד ראג'חה
ביוגרפיה
ראג'חה היה נשוי ואב לארבעה ילדים.
פרוור (תהליך)
פִּרְווּר המסחר
המרכז המסחרי הראשון תלוי-הרכב הפרטי נבנה בקנזס ב-1920. עד 1970 היו רשומים בארצות הברית יותר מ-15,000 מרכזים פרווריים שתוכננו מראש. באירופה לעומת זאת עד היום אין מרכזים רבים כאלה ומרבית הקניות עדיין נעשות במרכזי הערים באמצעות התחבורה הציבורית. הגורם המרכזי המשפיע על בחירת אמצעי הנסיעה הוא המרחק למרכז הקניות. כאשר בארצות הברית כל מרחק מעבר ל"קצר" זוכה בעדיפות לרכב פרטי בעוד באירופה משתמשים בתחבורה ציבורית הן למרחק קצר והן למרחק בינוני.
הגורמים לפִּרְווּר המסחר
ארבע סיבות עיקריות מסבירות את התפתחותו של מסחר בפרוורים.
השלכות סביבתיות של הפִּרְווּר
יחסית לערים, הקמת פרוורים צורכת משאבי קרקע רבים הרבה יותר מאשר בערים. הפרוור, להבדיל ממרכז עיר צפוף, מאכלס אנשים בצפיפות נמוכה מאוד - זאת כי לרוב הבנייה בפרוור היא בנייה צמודי קרקע או בניינים בעלי מספר קומות נמוך, הבנייה הזאת אינה חוסכת בשטחי קרקע ועל כן נדרשת הפשרה ובנייה בשטחים טבעיים גדולים יותר לעומת הבנייה בעיר צפופה.
פרוור ברחבי הארץ
במטרופולין תל אביב קמו והורחבו עם השנים יישובים ועיירות קטנות, אלו פגעו בערים הגדולות ובמרכזי הערים של ערים אלו. דוגמאות ליישובים אלו הם צור יגאל, כוכב יאיר, צור יצחק ושוהם אשר בנויים בצפיפות נמוכה. גם בערים הגדולות קמו שכונות פרווריות למשל הבנייה במערב ראשון לציון, בנייה שהביאה עמה גם בנייה של מרכזים מסחריים וקניונים רבים הרחק ממרכז העיר.
אליזבת קני
קורות חיים
לאחר סגירת בית החולים, קני הייתה נחושה להצטרף לשירות הסיעודי של צבא אוסטרליה (Australian Army Nursing Service, או בקיצור AANS) ולשם כך עברה לאנגליה. למרות שרק אחיות מוסמכות יכלו להצטרף לשירות הסיעודי, קני הצטרפה לסיעוד בין השאר בגלל מכתב המלצה שמקדונל רשם לה. שם שירתה במלחמת העולם הראשונה כאחות צוות על ספינות חיילים ועזרה להחזיר חיילים פצועים בחזרה לאוסטרליה. על שירותה במלחמה קני קיבלה את התואר "sister" (אחות ראשית).
לאחר המלחמה, קני עבדה בבית החולים הצבאי אנוגרה, אך שוחררה מעבודתה שם בשנת 1919 בעקבות מחלה. לאחר מכן חזרה לנובי והמשיכה את עבודתה כאחות עצמאית. בשנת 1927 היא רשמה פטנט על האלונקה "סילביה" שנועדה לצמצם זעזוע אצל החיילים הפצועים. בשנת 1932 פתחה קני מרפאה בטאונסוויל. אמנם, לאחר ששמעו על שיטותיה אנשי מקצוע רבים נהיו גלויים יותר עם ביקורת על השיטות שלה, שהיו שונות מאוד משיטות הטיפול המקובלות. למרות זאת, הממשלה בחרה שכן לאשר את פתיחת המרפאות של קני. בסוף שנות השלושים, חזרה קני לאוסטרליה וגילתה שהתמיכה בשיטתה דעכה ולכן היא נאלצה לסגור את המרפאות האוסטרליות שלה. ב-1940 קני הצליחה לקבל אישור ממשלת קווינסלנד לטוס לארצות הברית, שם הצליחה לקבל מקום בבית החולים הכללי של מיניאפוליס לתרגול שלה.
פרדריק פרילינגהייזן
ביוגרפיה
פרלינגהויסן נולד במילסטון, ניו ג'רזי למשפחת פרלינגהויסן. אביו נפטר בילדותו והוא אומץ על ידי דודו תאודור פרלינגהויסן, שכיהן כסנאטור מטעם ניו ג'רזי, מועמד המפלגה הוויגית למשרת סגן נשיא ארצות הברית והיה התובע הכללי של מדינת ניו ג'רזי. סבו, על שמו הוא נקרא, כיהן גם הוא כסנאטור והיה חבר הקונגרס הקונטיננטלי. בשנת 1836 סיים פרלינגהויסן את לימודיו בראטגרס קולג' ובשנת 1839 סיים לימודי משפטים והחל לעבוד במשרד של דודו. פרלינגהויסן עסק בעריכת דין, בין היתר, עבור חברת הרכבות של ניו ג'רזי וחברות מסחריות גדולות אחרות.
משען
היסטוריה
נכון לשנת 2007, מרבית המגרשים נמכרו לבני הדור השני, והיתרה לרוכשים מחוץ למושב. במשען 84 משקים חקלאיים, 96 מגרשים בהרחבה הקהילתית, ו-16 בתים מקצועיים. כך שתוך מספר שנים תמנה אוכלוסיית המושב כ-900 תושבים.
סמואל דה שמפלן
הקמת קוויבק סיטי
באביב 1604, בעידודו של המלך אנרי הרביעי, חזר לאזור ופתח בניסיונות התיישבות שלא עלו יפה. מיעוט המתיישבים הקשה על הקמת יישובים מבוססים, שיחזיקו מעמד בחורף הקנדי הקשה. ב-3 ביולי 1608 הגיע שמפלן ל"נקודת קוויבק" שעל גדת נהר סנט לורנס, והקים שם אתר מבוצר בשם קוויבק, לימים העיר קוויבק סיטי. הקבוצה שבאה עם שמפלן מנתה עשרים ושמונה, שמהם שרדו רק שמונה את החורף. (רוב הנפטרים מתו מצפדינה, מיעוטם מאבעבועות שחורות ומקור).
ב-1612, לבקשתו של שמפלן, מינה המלך לואי ה-13 מושל צבאי בדרגת לויטננט-גנרל לאזור קוויבק. לאחר מותו של זה, מונה שמפלן עצמו למושל, וכיהן בתפקיד זה עד 1627. הוא המשיך במסעות החקר וגילה את נהר אוטווה ואת אגם אָטִיגְווֹטוֹ (כיום ימת יורון). שמפלן מת ערירי ב-25 בדצמבר 1635. מקום קבורתו לא נודע.
סוזן איטון
ראשית חייה
את התואר הראשון שלה עשתה באוניברסיטת בראון שברוד איילנד ואת הדוקטורט שלה עשתה במיקרוביולוגיה באוניברסיטת קליפורניה בלוס אנג'לס שבלוס אנג'לס שבמהלכו, בשנת 1987, שנה לפני סיום הדוקטורט, עבדה על ויסות התעתוק של שרשראות הגנים הכבדים שבהמוגלובין.
מותה של סוזן איטון
ביולי 2019 נכחה איטון בוועידה באקדמיה האורתודוקסית בצפון מערב כרתים שביוון. במהלך ביקורה, ב-2 ביולי, סוזן יצאה להליכה כאשר השאירה את הטלפון שלה במלון, שם נראתה בפעם האחרונה. בשמונה ביולי נמצאה גופתה.
חוק למניעת העישון במקומות ציבוריים והחשיפה לעישון
תיקון מס' 2
לאחר התביעה, ביולי 2007 תוקן החוק והוכנסו בו מספר שינויים:
תיקון מס' 4
ב-2014 הורחב החוק לאצטדיוני ספורט, ובהם נקבע כי העישון באצטדיון ספורט אסור למעט במקומות שהוקצו לעישון בידי הנהלת האצטדיון (אם הוקצו).
כותרות נושאים של ספריית הקונגרס
התאמת מערכת הנושאים לספרייה הלאומית
בשנת 2012 עברה הספרייה הלאומית של ישראל ממפתוח בשיטת דיואי ושיטת שלום, למפתוח על פי שיטת כותרות הנושאים של ספריית הקונגרס. לחלק מן הנושאים בספריית הקונגרס הטיה תרבותית אמריקאית נוצרית ועל כן שונו והותאמו הגדרות של מספר נושאים מצומצם להגדרות בעלות צביון יהודי וישראלי. לדוגמה: אם בספריית הקונגרס יש רק תת-חלוקה "בספרות מקראית" ו"בספרות רבנית", הספרייה הלאומית הוסיפה תת-חלוקה נוספת ל"ספרות בתר-מקראית". בנושאים רבים בהם ישנה תת-חלוקה של "בספרות המקראית", נוספו אצלנו תתי חלוקות של "בספרות הבתר מקראית" ו"בספרות הרבנית". בנושאים רבים ביהדות לא הייתה קיימת חלוקה לתקופות. לדוגמה: בספריית הקונגרס כל החיבורים הקדומים בפילוסופיה יהודית קיבלו את כותר הנושא "פילוסופיה יהודית חיבורים קדומים עד 1800". כמו כן נוספו מספר נושאים הלכתיים, שמות חסידויות, שמות מקומות של קהילות יהודיות ברחבי העולם ומקומות בארץ ישראל שלא היו קיימים במאגר הנושאים של ספריית הקונגרס. המפתוח עצמו נעשה באנגלית כאשר רוב מערכת הנושאים מתורגמת לעברית בעזרת מחולל שבנה פרופ' אלחנן אדלר שהתבסס בראשיתו על רשימת הנושאים בעברית של ספריית אוניברסיטת בר-אילן ובטיוב של ספרני הספרייה הלאומית. ניתן לחפש גם בעברית. כל מערכת הנושאים נמצאת ב"מאגר הזהויות הלאומי" ומשמש כיום את רוב הספריות האקדמיות בארץ.
הפילוג בקיבוץ המאוחד
הפילוג בעין חרוד
חברי מפ"ם, שהיו מיעוט, סירבו לעזוב את אדמת הקיבוץ וליצור קיבוץ חדש. כארבע שנים נאבקו שני הפלגים על הזכות להישאר על אדמת המשק. רק בשנת 1955 קם היישוב של תומכי מפא"י על "גבעת קומי", ונקרא "עין חרוד איחוד". תומכי מפ"ם נשארו על אדמת עין חרוד ושינו את השם ל"עין חרוד מאוחד". בנייני הציבור נשארו משותפים לשני הקיבוצים והיוו קו מפריד בין הקיבוצים.
קיבוצים שהתפלגו
ערב הפילוג השתייכו 78 יישובים לקיבוץ המאוחד, ולאחר מועצת נען יצאו ממנו 21 יישובים: כפר גלעדי, מעיין ברוך, כפר בלום, נאות מרדכי, איילת השחר, יפתח (קיבוץ), עין זיתים, כפר הנשיא, האון, מעגן, כנרת, אפיקים, תל יוסף, בית העמק, גלעד, רמת רחל, סנה (ברור חיל), מפלסים, דורות, חצרים וקיבוץ אפעל.
ממלכת נגרופונטה
היסטוריה מאוחרת
שלטונה של ונציה באי נמשך עד 1470, כאשר, במהלך המלחמה העות'מאנית בוונציה בשנים 1463-1479, הסולטן מהמט השני יצא למערכה נגד כלקיס. עם נפילת העיר, עבר כל האי לשליטה עות'מאנית. נפילת העיר הייתה לימים לנושא אחת האופרות של רוסיני, "מאומטו השני".
מסוטאצו אוימה
ביוגרפיה
באליפות שנערכה ביפן בנשיאותו ב-1975 השתתף גם דניס הנובר.
יעקב משה חרל"פ
שנותיו הראשונות
נולד בירושלים לרב זבולון ולמרים חרל"פ. אביו שימש כדיין בבית הדין של המהרי"ל דיסקין. בצעירותו למד בתלמוד תורה וישיבת "עץ חיים", מייסד הישיבה הרב שמואל סלנט חיבבו וקירבו. למד גם אצל אביו עד פטירתו בה'תרנ"ח. הוא התקרב אל המהרי"ל דיסקין כבר כילד, בסביבות גיל בר המצווה נבחן אצלו על תלמודו בהצלחה יתירה, וזה שיבחו באופן חריג ממנהגו.
תפקידים רבניים ותורניים
היה חלק ממשלחת שהופיעה בפני הברון רוטשילד בעניין ההצעה שעלתה לגיוס בני הישיבות לגדודים העבריים, דבריו, בהם זעק בבכי "אל תגעו במשיחי" עשו רושם רב על הברון והיו בין הגורמים שהביאו לנסיגה מההצעה.
הקשר עם הראי"ה קוק
בשנת תרע"ד (1914) יצא עם הרב קוק ורבנים נוספים למסע במושבות הגליל ויחד ביקרו במספר מושבות מתוך מגמה לקרב את יושביהן אל היהדות. ובשנת ה'תרפ"ג 1923 השתתף במסע השני למושבות יחד עם הרב קוק ורבה של תל אביב הרב שלמה אהרונסון.
בישיבת מרכז הרב
בשנת ה'תשי"א נחלש, וביקש מהרב שפירא שעד אז מסר אך שיעור קצר שימלא את מקומו ויחל במסירת השיעור כללי, וכך נעשה. לאחר פטירתו הפך הרצי"ה קוק לראש הישיבה, ואת הרב שפירא מינה לראש ישיבה מתחתיו.
הנהגותיו
נהג שלא לצאת כלל מן הסוכה כל ימי חג הסוכות (כשאף מניינים לתפילה וכדומה - התקיימו בתוך סוכתו) מלבד לשתי יציאות: הליכתו לכותל המערבי להקביל פני שכינה, והליכתו אל הראי"ה קוק להקביל פני רבו.
מדינת ישראל
שמח מאוד על הקמת מדינת ישראל וראה בה שלב מרכזי בגאולה. עם זאת, ראה באופן קשה מאוד את חלוקת הארץ. וכפי שסיפר הרב צבי יהודה הכהן קוק: "לפני י"ט שנה, באותו לילה מפורסם, בהגיע ארצה החלטתם החיובית של מושלי אומות-העולם לתקומת מדינת ישראל, כשכל העם נהר לחוצות לחוג ברבים את רגשי שמחתו לא יכולתי לצאת ולהצטרף לשמחה. ישבתי בדד ואדום כי נטל עלי. באותן שעות ראשונות לא יכולתי להשלים עם הנעשה, עם אותה בשורה נוראה, כי אכן נתקיים דבר ד' בנבואה בתרי-עשר – "ואת ארצי חילקו"! למחרת בא אל ביתנו איש ברית קדשנו, הגאון רבי יעקב משה חרל"פ זצ"ל – היה לו צורך לבוא וכלום ייתכן שלא היה בא?! התייחדנו אז שנינו, רגעים אחדים, באותו חדר קטן ומקודש שב"בית הרב" – ולאן יבוא אז אם לא לשם?! מזועזעים ישבנו ודמומים. לבסוף התאוששנו ואמרנו שנינו כאחד: "מאת ד' הייתה זאת, היא נפלאת בעינינו".
תרמילאות
מאפיינים
בין המאפיינים של תרמילאות:
גילם הממוצע של התרמילאים צעיר יותר משאר התיירים. בישראל התרמילאים הם בעיקר צעירים משוחררי צה"ל היוצאים לטיול אחרי צבא, והיעדים הפופולריים שלהם הם דרום-מזרח ומזרח אסיה, הודו ונפאל, דרום אמריקה ואוסטרליה. מאז סומן ונפתח שביל ישראל, מתפתחת אופנה לצעידה בו ברצף, או בביצוע קטעים מעת לעת, מתאים יותר למשפחות ולאנשים עובדים. צעירים טרום שרותם ומשוחררי צבא, סטודנטים וצעירים הלוקחים חופשה מעבודתם, בתרמיל ומקל יוצאים לצעוד על שביל ישראל. ברחבי העולם, טיול תרמילאים מתבצע בדרך כלל על ידי צעירים (למשל סטודנטים) וגם בוגרים לקראת גילם השלישי ונפוצים גם יעדים באירופה. חלוץ המחקר בנושא התרמילאות הישראלית הוא האנתרופולוג אריק כהן מהאוניברסיטה העברית, שכתב על התופעה עוד בשנת 1972 (אז הוא כינה את התרמילאים Drifters). אחת מהחוקרות כיום בתחום היא האנתרופולוגית והסוציולוגית הישראלית דריה מעוז.
כפר סילבר
1976-1996
בתקופה זו ענף המכוורות בכפר מנה כבר 250 כוורות. תנובת הדבש שווקה לחברת תנובה.
1996-2019
בית הספר כיום הוא שש-שנתי ומורכב משלושה בתים: בית התמר - כיתות ז'-ח', בית הרימון - כיתות ז'-ט' ובית התאנה - כיתות י'-י"ב. המגמות הטכנולוגיות בכפר נסגרו. נפתחה תוכנית עתידים (י'-י"ב) ונפתחו כיתות מופ"ת (ז-י"ב). במשק החקלאי נעשתה רפורמה ברפת (על פי תקנות המשרד להגנת הסביבה), הוקמו חממות מתקדמות של צמחים ומטעים אקזוטיים, דיר, כלבייה ופנסיון כלבים, פרדס לצד גידולי שדה וגן זואולוגי. הוקמה מחלבה ליצור גבינות עיזים. ענפי המשק החקלאי משמשים מעבדה לפרויקטים ועבודות גמר של התלמידים בכל הכיתות.
תנועת סיטי ביוטיפול
תנועת סיטי ביוטיפול (באנגלית: City Beautiful movement) ייצגה רפורמה פילוסופית באדריכלות ובתכנון העירוני באמריקה הצפונית ולאחר מכן גם באוסטרליה. שיא פעילותה נחשב בין שנות התשעים של המאה ה-19 לבין העשור הראשון של המאה ה-20, ומטרתה הייתה לייפות ולפאר מבנים ומונומנטים בערי ארצות הברית וקנדה. התנועה היוותה חלק מתנועת הרפורמה החברתית המתקדמת בצפון אמריקה בהנהגת המעמד הבינוני-גבוה, שדאג למיגור תנאי חיים גרועים בכל הערים הגדולות. התנועה פעלה בעיקר בשיקגו, קליבלנד, דטרויט ווושינגטון די. סי.. תומכיה האמינו שיופי יכול לקדם סדר חברתי הרמוני שיעצים את איכות החיים העירונית בעוד מתנגדיה טענו שהתנועה מזוהה יתר על המידה עם האסתטיקה מאשר הרפורמה החברתית אותה היא מנסה לקדם. העיתונאית, ג'יין ג'ייקובס, כינתה את התנועה "כת עיצוב אדריכלית" ("architectural design cult").
אמריקה הדרומית
היבשת מחולקת למספר אזורים שכוללים את הגינאות, החרוט הדרומי (צ'ילה, ארגנטינה, אורוגוואי וברזיל) ואת מדינות הרי האנדים, הכוללות את פרו, בוליביה ואקוודור.
דייוויד פרום
עיתונאי, עורך ופוליטיקאי
ב-2001 מונה פרום לכותב הנאומים הכלכליים של הנשיא בוש, למרות היותו אז עדיין בעל אזרחות קנדית בלבד. רק ב-2007 הוא התאזרח בארצות הברית (אך נשאר גם קנדי). ב-2003 היה מהתומכים הבולטים בממשל בוש בתקיפת עיראק של סדאם חוסיין. ידוע כמי שטבע את המונח "ציר הרשע" בהתייחס לאיראן, עיראק וקוריאה הצפונית. היה יועץ בכיר לענייני מדיניות חוץ לרודי ג'וליאני בעת מסעו הכושל של האחרון למועמדות המפלגה הרפובליקנית לנשיאות ב-2008 (המנצח בפריימריס ג'ון מקיין הפסיד בבחירות הכלליות לברק אובמה). באותן בחירות הוא הביע הסתייגות מפורשת ממועמדותה של שרה פיילין לסגנית נשיא, כנגד הדעה המקובלת במפלגתו, אף על פי שאמר בסופו של דבר שיצביע עבורה כסגניתו של המועמד לנשיאות מטעם הרפובליקנים ג'ון מקיין. בשנים האחרונות הוא השמיע לא אחת דעות בלתי מקובלות בימין, גם בנושאים ערכיים, כמו התנגדותו למלחמה החריפה של הרפובליקנים בביטוח הבריאות של הנשיא ברק אובמה, התנגדותו למלחמתם הלא פחות חריפה בנישואין חד מיניים ועוד.
סוחוי Su-7
דגמי התקיפה
סך הכל 267 יחידות מדגם BKL יוצרו עד שנת 1972, כאשר ה-Su-17 נכנס לייצור סדרתי.
מבנה
כונס המנוע כלל חרוט נע קדימה ואחורה שעל ידי תנועתו שולט על מיקום גלי ההלם בתוך הכונס. החרוט עצמו כלל גם את המכ"ם של המטוס. אחרי החרוט, תעלת הכונס מתפצלת לשתיים בשביל לתת מקום לתא הטייס ובית כן נסע הקדמי שנמצא מתחתיו. שני החלקים של התעלה חוברים חזרה יחד לפני שהם מגיעים לבית המנוע.
דלק
החל מדגם BKL שונה והוגדל מכל הדלק באזור האחורי של מבנה המטוס ומשקל הדלק הכולל הוגדל ל-3,220 קילוגרם.
אוויוניקה ובקרת ירי
ה-Su-7 מעולם לא בלט בתחכום אוויוני. למעשה, דגם B מהסדרות המוקדמות כלל חליפה אוויונית זהה לזו של דגם הקרב הבסיסי, ללא התאמה להכוונת פצצות וניווט בתנאי מכשירים. בסדרות המאוחרות הותקנה במטוס כוונת משופרת לשיפור יכולות הכוונת רקטות ופצצות. בדגם BM הותקנה חליפה חדשה שכללה מכשירי רדיו, משכך כיוון משופר, כוונת משופרת, מערכת זע"ט מעודכנת, והוספה מערכת טייס אוטומטי.
פולין וצ'כסלובקיה
חיל האוויר הצ'כסלובקי היה לראשון אחרי חיל האוויר הסובייטי לקבל מטוסי Su-7BM החל משנת 1964. חיל האוויר הפולני קיבל את ראשוני ה-Su-7BM הראשונים שלו בשנת 1965. באוקטובר 1965 מטוסי Su-7 של שתי חילות האוויר הללו השתתפו בתרגיל גדול תחת שם הקוד 'סופת אוקטובר' בגרמניה המזרחית. חילות האוויר הללו נשענו על ה-Su-7 כמטוס התקיפה והפצצה העיקריים שלהם אפילו אחרי כניסת דגמים מתקדמים יותר לשירות ויצאו משירות בשתי החילות בשנת 1990.
פילוסופיה
היסטוריה
ניתן להעריך שתמיד אנשים שאלו את עצמם שאלות על העולם שהם חיים בו. היו פילוסופים גדולים שאיננו יודעים עליהם דבר, מפני שהרעיונות שלהם מעולם לא תועדו. לכל חברה היו פילוסופים משלה, ורעיונותיו של כל פילוסוף משקפים את התרבות בה הוא חי. מן התזות האלה התפתחו מסורות שונות של פילוסופיה, כגון: הפילוסופיה המזרחית, הפילוסופיה המערבית או הפילוסופיה האפריקנית.
פילוסופיה ומדע
הפילוסופיה הניסויית היא ענף חדש של פילוסופיה, שהחל להיות נפוץ בעיקר מתחילת המאה ה-21, ובו מסיקים מסקנות פילוסופיות בעקבות ממצאים כמותיים.
קומגנה
היסטוריה מוקדמת
עמק הפרת שימש מאז ומתמיד כמקום יישוב וכצומת דרכים, והחתים ישבו באזור בתחילת האלף הראשון לפנה"ס לכל המאוחר. במקום היו מכרות כסף, עופרת ונחושת, ונמצאו שרידי לתנורים ששימשו להתכת מתכות. קומגנה נזכרה לראשונה בכתבים אשורים במאה ה-9 לפנה"ס בשם "כומוחו" (Kummuhu). תושביה חויבו בתשלום מיסים לאשור עד שבתחילת המאה ה-8 לפנה"ס הם התקוממו כנגד שלטונם של האשורים, וסרגון השני מלך אשור סיפח את האזור בשנת 708 לפנה"ס.
ממלכת קומגנה
הממלכה המשיכה לשמור על עצמאות יחסית כמדינה וסאלית של רומא עד שבשנת 72 לספירה הואשם אנטיוכוס הרביעי, מלך קומגנה, בקשירת קשר עם הפרתים וקומגנה סופחה לקיסרות והפכה לחלק מפרובינקיה סוריה.
שאפברג
גאוגרפיה
בצידו הצפוני ממוקם הר קייזראג מצדו המזרחי עמק זימן ובצדו המערבי מתמזג ההר אל תוך השפלה השווייצרית.
ג'רמי פלינט
'''ג'רמי מ. פלינט  (באנגלית: Jeremy M. Flint'''; נולד ב-30 באוגוסט 1928 ונפטר ב 15 בנובמבר 1989) היה שחקן ברידג' בריטי מצטיין וכותב ספרי ברידג'. הוא היה גם חובב נלהב של מרוצי סוסים.
חוק הגבלת הפרסומת והשיווק של מוצרי טבק
היסטוריה חקיקתית
בדצמבר 2018 חוקקה הכנסת את התיקון הגורף ולפיו ייאסר לגמרי כל פרסום למוצרי טבק ברדיו בטלוויזיה, באינטרנט ובשלטי חוצות. ההצעה מכילה את ההגבלות על פרסום מוצרי עישון גם על מוצרים צמחיים נוספים, מלבד טבק, המשמשים לעישון, וכן על מכשירים המשמשים לעישון אותם המוצרים. החרגה אחת נשארה, זו המאפשרת פרסומות למוצרי טבק רק בעיתונות המודפסת ובתוך חנויות לממכר מוצרי טבק.
אחמד חילמי עבד אל-באקי
אחמד חִילמי עבד אל-באקי - באשא (בערבית: أحمد حلمي عبد الباقي - باشا; 1878–1963) היה בנקאי פלסטיני וראש ממשלת כל פלסטין משנת 1949 ועד פירוקה בשנת 1959.
אנס קאנטר פרידום
אֶנֶס קאנטר פרידום (בטורקית: Enes Kanter; נולד ב-20 במאי 1992) הוא כדורסלן אמריקאי, אשר נולד בשווייץ וגדל בטורקיה. שיחק בליגת ה-NBA, בעמדת הסנטר.
יוטה ג'אז
קאנטר נבחר בבחירה השלישית בדראפט 2011 על ידי קבוצת יוטה ג'אז. במשחקו הראשון ב-NBA קבע קאנטר שיא מועדון לשחקן במשחק הבכורה, כשהוריד 11 ריבאונדים במשחק מול לוס אנג'לס לייקרס. ב-1 במרץ 2013, במהלך עונתו השנייה, רשם קאנטר משחק שיא מול שארלוט בובקאטס, כשקלע 23 נקודות ואסף 22 ריבאונדים, שניהם שיאי קריירה. לאחר שתי עונות בינוניות כמחליף, בהן העמיד ממוצעים של 6.0 נקודות ו-4.3 ריבאונדים למשחק, הפגין הסנטר יכולת משופרת בעונת, ובעונת אף הפך לשחקן חמישייה קבוע ותרם 13.8 נקודות למשחק.
פאץ' אדמס (סרט)
פאץ' אדמס (באנגלית: Patch Adams) הוא סרט קולנוע, מסוגת דרמה קומית משנת 1998 בבימויו של טום שאדיאק. זוהי ביוגרפיה של ד"ר האנטר (פאץ') אדמס, ממייסדי הליצנות הרפואית. את אדמס מגלם בסרט השחקן רובין ויליאמס. הסרט זכה להצלחה קופתית ניכרת בארצות הברית וגם בישראל.
ריצ'רד אולני
ביוגרפיה
אולני נולד באוקספורד, מסצ'וסטס. את לימודיו האקדמיים סיים באוניברסיטת בראון (1856) ובבית הספר למשפטים של אוניברסיטת הרווארד (1858). בשנת 1859 הוא החל לעסוק בעריכת דין בבוסטון ובשנת 1874 נבחר לבית הנבחרים של מסצ'וסטס.
לקראת הבחירות לנשיאות ארצות הברית ב-1904 התמודד אולני על המועמדות מטעם המפלגה הדמוקרטית, ובהצבעה בוועידת המפלגה זכה ב-38 קולות. .
ביצרון
היסטוריה
המייסדים היו חברי הכשרת "תל-חי קרים" שהתארגנה ברוסיה ב-1929. חברי ההכשרה עלו לארץ ישראל ב-6 ביוני 1929. בשנת 1935 הגיעו לגן יבנה, עבדו שם בפרדסי המושבה ובאותה עת בנו את הבתים הראשונים של המושב וחפרו באר מים.
ממזרים חסרי כבוד
פרק חמישי: נקמת הפנים הענקיות
בערב הקרנת הבכורה מגיעים האמרסמארק, ריין וה"ממזרים" האחרים כשהם מחופשים כמו שנקבע מראש. במהלך האירוע ניגש אליהם קולונל האנס לנדה ומתחיל לתחקרם. הוא שואל את גברת פון האמרסמארק לפשר פציעתה ברגל והיא משקרת לו כי מקור הפציעה הוא בתאונת טיפוס הרים. בהמשך הוא מבקש להכיר את מלוויה ומצליח בעזרת שליטתו השוטפת בשפה האיטלקית לגלות שאינם איטלקים. לאחר כניסת רוב הקהל להקרנה, הוא מתחקר את האמרסמארק בחדר פרטי ובודק האם הנעל שמצא במסבאה מתאימה לה. לאחר שמתברר לו כי חשדותיו אומתו, הוא חונק אותה למוות ומורה לעצור את ריין ויוטוביץ'.
יצירת הסרט
טרנטינו הסביר את כוונותיו: "אני הולך למצוא מקום שדומה בדרך זו או אחרת, ליישובים הספרדים במערבוני הספגטי - שטח הפקר. עם חיילי ארצות הברית, האיכרים הצרפתים, תנועת ההתנגדות הצרפתית וכוחות הכיבוש הגרמנים - זה היה סוג של שטח הפקר. זה באמת יהיה מערבון הספגטי שלי אבל עם איקונוגרפיה של מלחמת העולם השנייה."
ביקורות
הביקורות על הסרט היו ברובן חיוביות. הסרט דורג בציון ממוצע של 8.3 מתוך 10 ב-IMDb, עם הקונצנזוס: "הז'אנר הקלאסי של טרנטינו. ממזרים חסרי כבוד הוא אלים, חסר מעצורים, ומבדר ביסודו".
מבקר הסרטים ג'יימס ביררדנלי נתן לסרט את הציון 4 מתוך 4 כוכבים, הסרט הראשון של 2009 שקיבל ציון זה. לדבריו, "ממזרים חסרי כבוד של קוונטין טרנטינו הפך לסרט הכי טוב שלו מאז ספרות זולה"; הוא תיאר את הסרט כ"חתיכת נסיעה מהנה". רוג'ר איברט העניק גם הוא לסרט ארבעה כוכבים, וכתב כי הסרט הוא "גדול, סרט מלחמה נועז שירגיז מעטים, יזעזע אחרים ויראה שוב שהוא הדבר האמיתי". אן תומפסון מ"וראייטי" שיבחה את הסרט, אך סברה כי זו לא יצירת מופת, בטענה ש"ממזרים חסרי כבוד הוא כיף גדול לצפייה, אבל הסרט לא לגמרי נוגע... אתה לא נכנס לתוך העולם של הסרט ולוקח בו חלק, אלא צופה בו ממרחק".
דיני הירושה בדת הבהאית
פירוטים נוספים
22 וַאֲשֶׁר לוֹ צֶאֱצָאִים, אַךְ אֵין זוּלָתָם (יוֹרְשִׁים) אֲחֵרִים כַּאֲשֶׁר פֹּרַשׁ בַּסֵּפֶר, יַעַבְרוּ שְׁנֵי הַשָּׁלִישִׁים מֵאֲשֶׁר הוֹתִיר אַחֲרָיו לַצֶּאֱצָאִים וְהַשְּׁלִישׁ הַנּוֹתָר יִנָּתֵן לְבֵית הַצֶּדֶק. כָּזֹאת צִוָּה הֶעָשִׁיר הַמִּתְעַלֶּה בְּעָצְמָה וְהָדָר.
24 וְאִישׁ כִּי יָמוּת וְיוֹרֵשׁ אֵין לוֹ מִכָּל אֵלֶּה אֲשֶׁר הוּרְדוּ שְׁמוֹתֵיהֶם מִן הַקּוּלְמוֹס הָעֶלְיוֹן שֶׁבָּעֶלְיוֹנִים, אָז יַעֲבֹר הָרְכוּשׁ כֻּלּוֹ אֶל הַמָּקוֹם הַנִּזְכָּר, לְמַעַן יִתְּנוּהוּ בְּכָל אֲשֶׁר צִוָּה הָאֱלֹהִים שֶׁהוּא בַּעַל גְּבוּרוֹת הַמְצַוֶּה לַכֹּל.
קווין ג'יימס
ביוגרפיה
ג'יימס סיים את בית הספר התיכון וורד מלוויל בלונג איילנד. בעודו תלמיד תיכון, הוא הגיע למקום השני בקבוצת ההיאבקות, ממש לפני חברו והמתאבק המקצועי לעתיד מייקל פרנסיס פולי. שניהם נאבקו בדרגת משקל 145 ק"ג. פציעה בגבו של ג'יימס עם סיום העונה הביאה לסיומו של קריירה זו. ג'יימס, כמו גם פולי, המשיכו ללמוד במכללת קוטלנד כחלק מאוניברסיטת ניו יורק, שם שיחק בקבוצת הפוטבול של האוניברסיטה עד שפציעה נוספת בגב סיימה לצמיתות את תקוות הספורט שלו.
תחילת הקריירה
ג'יימס החל לעשות סטנד-אפ לראשונה ב-1989, במועדון East Side Comedy Club הממוקם בלונג איילנד בניהולו של ריצ'י מינרוויני. הוא צבר פופולריות דרך הופעות מרובות בתוכניות אירוח, בין היתר אצל ג'יי לנו, דייוויד לטרמן, קונאן או'בריין, רוזי אודונל ואלן דג'נרס.
וינס סנואוברגר
ביוגרפיה
סנואוברגר נולד בקאנקקי שבצפון-מזרח אילינוי. הוא סיים את לימודיו באוניברסיטת דרום נצרת (Southern Nazarene University) בשנת 1971 עם תואר ראשון, ובשנת 1974 השלים באוניברסיטת אילינוי באורבנה-שמפיין לימודי תואר שני. כעבור שלוש שנים, ב-1977, קיבל תואר שני נוסף במשפטים, אחרי שלימודיו בבית הספר למשפטים של אוניברסיטת קנזס הגיעו לידי גמר. לזמן מה אף היה פרופסור במוסד להשכלה גבוהה בשם "MidAmerica Nazarene University", השוכן באוליית'ה. בשנים 1977–1996 עבד כעורך דין בקליניקה משפטית פרטית וכפרופסור חבר.
סרטן הפות
נגעים טרום סרטניים
בדומה לסרטן צוואר הרחם, מדורגים נגעים טרום סרטניים בפות על פי מידת הדיספלסיה שלהם – VIN1, VIN2, VIN3- כאשר VIN3 מאופיין כקרצינומה in situ. עם זאת, שלא בדומה לסרטן צוואר הרחם אשר מתחיל לרוב מאזור הגבול שבין צורות אפיתל שונות, סרטן הפות מאופיין על ידי נגעים דיספלסטיים במקומות שונים. נגעים אלו יכולים להיות קטנים או מפושטים, יחידים או מרובים, ולעיתים הם יוצרים מעין פפולות בצבעים שונים. לרוב, הנגעים הם לבנים והיפקר-קרטוטיים, אולם יכולים להופיע גם בצבעים שונים. יש לערוך קולפוסקופיה ונטילת ביופסיה מנגעים אלו על מנת לאפיינם. אצל נשים לאחר המנופאוזה, נגעים אלו נוטים להיות מולטיפוקאליים יותר.
תחבורה
בעבר היה נפוץ השימוש בבעלי חיים וסירות לא ממונעות לשם תחבורה. כיום רוב התחבורה נעשית על ידי כלי תחבורה ממונעים כגון כלי רכב, רכבות, אוניות, מטוסים, מסוקים, סירות מנוע או ספינות מנוע.
היבטים של תחבורה
המונח הכוונה בהקשר של תחבורה מתייחס לרמזורים, תמרורים, סימנורים (ברכבות) ועוד.
מייקל טאבס
ביוגרפיה
טאבס נולד בסטוקטון לאם בת 16 ואב שהיה כלוא במוסד לנוער עברייני בעת לידתו והמשיך בחיי הפשע גם לאחר מכן. במהלך לימודיו בתיכון זכה בתחרות מאמרים בחסותה של אליס ווקר, המאמר הזוכה התפרסם בעיתון סן פרנסיסקו כרוניקל תחת הכותרת "Parents' mistakes made me succeed", ובו מתאר את נחישותו להתקדם ולהצליח על אף טעויות הוריו וגישת אביו אותו פגש לראשונה בכלא בגיל 12, לפיה כאדם שחור אין הוא אשם במצבו אלא יש לו ברירה או להיכלא או למות.
הוא למד באוניברסיטת סטנפורד וסיים תואר ראשון במחקרים השוואתיים בנושא גזע ואתניות ותואר שני בלימודי מדיניות, מנהיגות וארגון. במהלך הלימודים זכה למלגת טרומן הפדרלית ולפרס דינקלספיל מטעם האוניברסיטה.
בצרה (עיראק)
אוכלוסייה
לפי אומדן רשמי מתאריך 1 ביולי 2018 אוכלוסיית העיר מנתה כ-1.34 מיליון בני אדם והיא העיר השלישית בגודלה בעיראק אחרי בגדאד ומוסול, כמעט כולם הם ערבים ו-95% הם שיעים כאשר 5% הנוספים הם סונים. בעיר מתגוררת קהילה קטנה של מנדעים.
נורת' שור (אילינוי)
קו רכבת "עמק סקוקי"
הקו השני, Skokie Valley Route, עבר דרך מרכזי יישובים המרוחקים מעט מהאגם וחדל לפעול עם פרוץ השפל הכלכלי הגדול, בשנת 1929. חלקים ממסילתו שימשו כקוי רכבת אחרים בתקופות שונות, אולם, בסופו של דבר, רק תחנה אחת שלו שרדה. תחנה זו הפכה למסוף הקו הצהוב של הרכבת העילית של שיקגו (Chicago’s EL). תחנות אחרות חרבו או שהפכו למבנים בעלי ייעוד אחר. חלקים ממסלול הקו משמשים כמסלולי רכיבה באופניים ובאחרים טרם הסתיימה מלאכת פירוק הפסים הישנים.
קו פרברי נוסף
חברת הרכבות הבין עירוניות Amtrak מפעילה גם היא קו רכבת על מסילה זו. התחנה היחידה של הרכבת הבין עירונית באזור היא בגלנוויו.
יישובי קו החוף
היישובים שדרך מרכזם עברה במקור קו הרכבת של חברת Chicago North Shore and Milwaukee Railroad, אותם מקובל כיום על פי רוב לכלול באזור ה"נורת' שור" (מצפון לדרום):
כפר ורבורג
היסטוריה
במושב הוקם בית קברות צבאי אזורי. מרבית החללים שנטמנו בו נפלו במלחמת העצמאות.
קיף קרוקר
בראיון מוקדם, יוצר הסדרה מאט רוניניג טען שההשראה לקיף הגיע מספאק ממסע בין כוכבים, עם הבדל חשוב שבגרסה הזאת הוא מתעב את המפקד. השחקן המדובב Maurice LaMarche אמר שההשראה של הקול של קיף הגיע מערבוב קולו של Jon Lovitz עם החולשה של טרומן קפוטה.
אלסדייר מקינטאייר
חיות רציונליות תלותיות
מקינטייר כותב על השינוי הזה בהקדמה לספר: "'אף על פי שיש אכן סיבה טובה לדחות אלמנטים חשובים בביולוגיה של אריסטו, עכשיו אני מעריך שטעיתי בהנחתי שאתיקה עצמאית ונפרדת מביולוגיה תהיה אפשרית'.""חיות רציונליות תלותיות" מנסה ליצור בסיס הוליסטי על סמך הידע הנוכחי הקיים אצלנו (בניגוד לטענות א-היסטוריות) וטוען כי הפגיעות האנושית ומוגבליותיה הן תכונות מרכזיות בחיי האדם, וכן ש"המידות הלא-תלותיות" של האסכולה התומיסטית נדרשות לפרט האנושי לפרוח במעבר משלבי הינקות ועד לבגרות וזקנה. מקינטאייר מרחיב:"'יוצא שלרוב אנו חייבים את הישרדותנו, שלא לדבר על פריחתנו לאנשים אחרים... זו תהיה התזה המרכזית של הספר הזה, כי המידות שאנו זקוקים להן, אם ברצוננו להתפתח ממצבנו החייתי ולעבור למצב רציונלי ועצמאי, המעלות שאנו זקוקים להן, אם עלינו להתעמת ולהגיב על פגיעות ונכות הן אצלנו והן אצל אחרים, שייכות לאותה סדרה של מידות, והן המידות הייחודיות של חיות רציונליות'."
רשיד עאלי אל-כילאני
לקראת ההפיכה
אל-כילאני שימש כראש הממשלה במשך כשנה, אל מול לחץ פנימי וחיצוני גובר והולך. מלחמת העולם השנייה הגיעה בסוף שנת 1940 אל המזרח התיכון כאשר המערכה במדבר המערבי הביאה לאזור לוב ומצרים כוחות גרמניים חזקים שאיימו על הנוכחות הבריטית במזרח התיכון. אל-כילאני, שהיה בעל נטיות פרו-נאציות ואנטי בריטיות, שימש כראש ממשלתו של עבד אל-אילה הפרו בריטי, כאשר שר החוץ שלו הוא נורי סעיד, שאף הוא היה פרו-בריטי. הוא קיים קשרים עם מדינות הציר, ואף שלח, בדצמבר 1940 את שר המשפטים בממשלתו נאג'י שוכת למגעים עם השגריר הגרמני באנקרה, פרנץ פון פאפן. לאור עמדתם הפרו בריטית של גורמים משמעותיים בממשל העיראקי לא היה חופשי לממש את מדיניותו, ובסופו של דבר הוחלף בפברואר 1941 בטה אל-האשמי.
ההפיכה והמרד
הכוח הצבאי העיראקי קרס אל מול המתקפה הבריטית, ובתוך ימים ספורים עמדה בגדאד בסכנה. עוד בטרם הוכרז על התבוסה, הבריח אל-כילאני את ממשלתו ואת משפחתו לטורקיה. כאשר רצה להצטרף אליהם, לא הצליח, כי הגבול עם טורקיה נחסם על ידי כוחות בריטניה שהתקרבו לבגדאד. ב-29 במאי נמלט אל-כילאני לאיראן, והכריז על בגדאד כשטח מפורז. לאחר בריחתו של אל-כילאני השתלטו הבריטים על עיראק כולה, והשיבו לשלטון את העוצר עבד אל-אילה. בימים שלאחר מכן, בתקופת הביניים שבין שלטונו של אל-כילאני וייצוב שלטונם של הבריטים והעוצר עבד-אל אילה בבגדאד, התחולל טבח ביהודי בגדאד שכונה הפרהוד.
לאחר המלחמה האנגלו-עיראקית
לאחר נפילת השושלת ההאשמית בעיראק, בעקבות הפיכת עבד אל-כרים קאסם ביולי 1958, בה נרצחו המלך פייסל השני והעוצר עבד אל-אילה, שב אל-כילאני לבגדאד, ושב וניסה את כוחו בזירה הפוליטית. בתחילה התקבל בברכה על ידי המשטר החדש, אך לאחר שבועות ספורים סר חינו, הוא הואשם בקשר כנגד המשטר, ונדון למוות. קאסם חס על חייו של רשיד עאלי, וביולי 1961 הוא שוחרר ממאסר והורשה לצאת לגלות בביירות. בשנת 1963 כאשר החליף עבד א-סלאם עארף את קאסם, והוציא אותו להורג, התאפשר לאל-כילאני לשוב לעיראק, אך הוא העדיף להישאר בגלות. הוא מת בביירות בשנת 1965.
מידג' יור
מידג' יור (באנגלית: Midge Ure; נולד ב-10 באוקטובר 1953 כג'יימס יור) הוא גיטריסט, זמר, פזמונאי וקלידן מוזיקת פופ בריטי. יור התפרסם בעיקר בשנות ה-70 וה-80 כסולן להקת הגל החדש אולטראווקס. בנוסף לפעילותו באולטראווקס, יור היה חבר בלהקות ויסאג', Thin Lizzy ,Rich Kids ו-Slik. שם הבמה שלו, מידג', הוא היפוך פונטי של השם הפרטי שלו, ג'ים.
אייר פורס 1
פעילות
את הארוחות מכינים בשני מטבחים. הצוות ערוך להאכיל כ-100 איש בו זמנית, וכ-2,000 ארוחות מאוחסנות במטוס. החדר הרפואי מכיל מאגרי תרופות, ציוד של חדר מיון, ושולחן ניתוחים מתקפל. ישנו רופא קבוע בצוות המטוס. אייר פורס 1 מצויד במכשיר להעמסת מטען משלו, כך שאינו תלוי לעולם בשירותיהם של נמלי תעופה העלולים להוות סכנה ביטחונית. כמו כן ישנם במטוס מכשירי רדיו, פקסימיליה, חיבורים למחשב ו-19 מכשירי טלוויזיה. מיגון כבד אמור להגן על הציוד האלקטרוני וחוטי החשמל מפני פעימה אלקטרומגנטית (EMP) המאפיינת פיצוץ גרעיני. חיבור מיוחד לתדלוק אווירי מאפשר לאייר פורס 1 לשהות באוויר ככל שיידרש. המטוס יכול לשגר נורים להטיית טילים מונחי-חום ממסלולם.
ביינברידג' קולבי
ביוגרפיה
לאחר סיום כהונתו חזר קולבי לעסוק בעריכת דין. בשנים 1921–1923 הוא הועסק במשרד עורכי הדין של וודרו וילסון.
צרפת
היסטוריה
התבוסה במלחמת צרפת–פרוסיה והתקוממות שהתרחשה במדינה בשנת 1871, גרמו לנפוליאון השלישי לפרוש וכוננה רפובליקה נוספת (השלישית במספר). המלחמה בין צרפת לפרוסיה הביאה עימה לא רק את ביסוסה של הקיסרות הגרמנית, אלא גם מורשת של טינה בין צרפת לגרמניה, בעקבות הסיפוח הגרמני של אלזס-לורן. ב-1904 כרתה צרפת ברית שכונתה "ההסכמה הלבבית" (Entente Cordiale) עם הממלכה המאוחדת, וב-1907 הצטרפה לברית זו גם האימפריה הרוסית.
במלחמת העולם הראשונה נמנתה צרפת עם מדינות ההסכמה שלחמו כנגד מעצמות המרכז. כניסתה של צרפת למלחמה נעשתה ב-3 באוגוסט 1914, עם הכרזת המלחמה של גרמניה על צרפת. פעולות גרמניות בקרב ורדן (1916) וכישלונן של "מדינות ההסכמה" באביב שלאחר מכן, הביאו את הצבא הצרפתי לסף התמוטטות, כשעריקות המוניות ערערו את הקווים הראשונים. כוח משלוח אמריקאי הגיע לקווי החזית במספרים משמעותיים באפריל 1918. בעקבות זו החלה הכף נוטה לטובת "מדינות ההסכמה", בסדרה של קרבות על אדמת צרפת. 1,240,000 מחיילי צרפת ו-40,000 מאזרחיה נהרגו במהלך מלחמת העולם הראשונה. למרות הניצחון במלחמה היה המצב הכלכלי גרוע, בעיקר בגלל המשבר העולמי של שנת 1929 ומחירה הכבד של המלחמה.
פוליטיקה
האידאולוגיה הפוליטית הצרפתית השפיעה לאורך ההיסטוריה בצורה משמעותית על האידאולוגיה של מדינות העולם השונות, ואולם השפעתה של המהפכה הצרפתית הייתה הגדולה ביותר, והיא נתנה כוח לאזרח הקטן להשפיע על אופי וסוג הממשלה שישלטו עליו.
הפרלמנט הצרפתי הוא פרלמנט דו-ביתי המורכב מהאספה הלאומית שהיא הבית התחתון ומורכבת מ-577 חברים הנבחרים בצורה ישירה בבחירות אזוריות לתקופה של 5 שנים, והסנאט שהוא הבית העליון של צרפת ובו 321 סנאטורים הנבחרים לתקופה של 9 שנים. משנת 2004 צומצמה כהונת הסנאטורים ל-6 שנים, ומספרם עלה בהדרגה ל-346 עד שנת 2010, כדי לשקף את השינויים בדמוגרפיה הצרפתית. הסנאטורים נבחרים על ידי המועצות המקומיות ועל ידי חברי האספה הלאומית.
מדיניות החוץ של צרפת מבוססת ברובה על מדיניות החוץ של האיחוד האירופי ושל ברית נאט"ו.
צבא
ב. לצד חברותה של צרפת בברית הצפון אטלנטית, נאט"ו, משמש הצבא הצרפתי לשמירה על יציבות גלובלית ופתרון סכסוכים מחוץ.
מדיניות אקלים
צרפת הקימה משרד לענייני סביבה ב-1971. נכון לשנת 2020, המשרד נקרא משרד ההמרה האקולוגית.
אוכלוסייה
התפלגות אתנית של אוכלוסיית צרפת: 92% צרפתים, 3% צפון אפריקנים, 2% גרמנים, 1% ברטונים (חבל ארץ במערב צרפת) 2% אחרים (ממוצא פרובאנסלי, קטלאני ובסקי).
חינוך
החוקרת מאירה לווינסון מאוניברסיטת אוקספורד הבחינה בין מספר מודלים להתייחסות של מערכות חינוך להבדלים דתיים ואתניים: המודל הבריטי המאפשר חינוך נפרד ממומן על ידי המדינה לפי נטיית לבו של כל זרם דתי או אידאולוגי (המזכיר במקצת את שיטת ה"זרמים" שהייתה מקובלת במדינת ישראל); המודל האמריקני, שבו כל ה"זרמים" חיים ביחד בכפיפה אחת בכיתה אחת, ותוכנית הלימודים אמורה לשקף את הערכים של כל תלמידיה, וכנגדם המודל הצרפתי, המתעלם מקיומם של "זרמים" ומעצב מודל אחיד לתוצר הראוי של מערכת החינוך הצרפתית.
אסלאם בצרפת
במערכת החינוך הצרפתית מאות אלפי תלמידים מוסלמים. מספרם המדויק אינו ידוע, שכן גודל האוכלוסייה המוסלמית בצרפת שנוי במחלוקת. חלק מן ההורים המוסלמים מעדיפים לחנך את בניהם בבתי ספר קתוליים פרטיים, אך הדבר כרוך בתשלום. מספר בתי ספר מוסלמים פרטיים נפתחו לאחרונה, אך רוב התלמידים המוסלמים לומדים במערכת בתי הספר הציבוריים הצרפתים.
אדריכלות
לפני האדריכלות הגותית, בנו בצרפת בסגנון הרומנסקי. דוגמאות טובות לסגנון זה ששרדו הן בזיליקת סן סרמן בטולוז ומנזר קלוני.
ספרות ושירה
תחילת הספרות הצרפתית הייתה בימי הביניים, כשצרפתית עוד לא הייתה שפה אחידה אלא היו מספר ניבים, וכל כותב השתמש באיות ודקדוק משלו. ז'אנר חשוב בשירה הצרפתית של ימי הביניים היו שירי העלילה (Chansons de geste) שהחשוב והמפורסם מביניהם הוא שירת רולאן. טקסטים צרפתיים רבים מימי הביניים, כמו טריסטן ואיזולדה ולנסלוט והגביע הקדוש, אינם חתומים. למרות האנונימיות של רוב הכתבים הצרפתיים מהתקופה ישנם מספר כותבים מפורסמים, כמו כרטיאן מטרואה.
אחד הסופרים החשובים ביותר בתולדות השפה הצרפתית הוא פרנסואה רבלה, שיצירתו המפורסמת ביותר היא גרגנטואה ופנטגרואל. הצרפתית המודרנית שאלה אלמנטים רבים מהסגנון שלו. מאוחר יותר כתב לה פונטן את משליו הידועים. אולם שיאן של הספרות והשירה הצרפתיות היה במאות ה-18 וה-19. במאה ה-18 קמו סופרים חברתיים מהחשובים בעולם כוולטר, דני דידרו ורוסו. סופר הילדים החשוב ביותר היה שארל פרו, שכתב סיפורים כמו החתול במגפיים, סינדרלה והיפהפייה הנרדמת.
ספורט
נבחרות צרפת בכדורגל וברוגבי נקראות "הכחולים" (Les Bleus), כצבע החולצה של הנבחרות וכן אחד מצבעי הטריקולור. הסמל של הנבחרות הוא התרנגול הגאלי, אחד מסמליה הלא הרשמיים של צרפת. נבחרת הכדורגל של צרפת זכתה ביורו 1984 וביורו 2000 וגם במונדיאל 1998 ובמונדיאל 2018. נבחרת הרוגבי, היא האלופה הנוכחית של אליפות שש האומות, ועל אף שמעולם לא זכתה באליפות העולם ברוגבי, נחשבת לאחת הנבחרות הטובות בעולם.
פמיניזם דתי (יהדות)
פמיניזם אורתודוקסי-שמרני
קיים ניגוד מובנה בין פועלה הפמיניסטי לכאורה של ליבוביץ ובין התנגדותה האידאולוגית למסרים פמיניסטיים-דתיים-לוחמניים. פרצה גבולות ושנים רבות הייתה מרצה בודדה בין מרצים גברים במקצוע הוראת התנ"ך. היא דחפה את תלמידותיה להוסיף וללמוד ולהתפתח, כולל השכלה גבוהה בכל מקצועות הקודש. אלא שבמקביל ליבוביץ עצמה תהתה: "מה רוצות הפמיניסטיות? מה הבעיה שלהן?". הפמיניזם שלה התבטא לא במאבק על שוויון של זהות בין גברים לנשים, אליו התנגדה - היא סירבה לתת שיעור ל"נשות הכותל" במעמד הכנסת ספר תורה, לא הפריעה לה כלל הוראת רבנים נגד זכות בחירה לנשים, והיא אף תמהה על משאלתן של פמיניסטיות להניח תפילין: "אם התפנתה לי שעה קלה בבוקר, האם עלי להניח קוביות שחורות על המצח, דבר שאיני מצווה בו, או לקפוץ לשכני החולה, לקיים מצוות ביקור חולים, שאני מצווה בה ועומדת?" - והציבה מודל פמיניסטי אחר - של שוויון במעמד ולא בזהות. ברבות הימים הפכה למושא חיקוי נשי, כפי שכותבת דויטש, ובצדק: "ברבות השנים היא הייתה למודל נשי נערץ של תלמידת חכמים, מודל שהמדרשות לנשים אוהבות להתרפק עליו".
פמיניזם בזרמים יהודיים לא אורתודוקסיים
התפתחותן של תנועות פמיניסטיות ספציפיות באנגליה, בארצות הברית ובמידה מסוימת גם בגרמניה, האיצה את השינויים בתפקידיהן של נשים בתנועות דתיות ליברליות באותן מדינות, במיוחד למן הרבע האחרון של המאה ה-20. מרגע שנוסדה התנועה הרפורמית בגרמניה של המאה ה-19, מעמדן של נשים היה בעיני חבריה אחד האתגרים שהציבה המודרניות בפני היהדות המסורתית. בבתי הכנסת הרפורמיים בארצות הברית התקיימה ישיבה מעורבת בספסלים משפחתיים כבר בשנות החמישים של המאה ה-19, מתוך מענה לצרכים חברתיים ולאו דווקא כצעד אידאולוגי.
תפקידים בציבור הדתי
גם במעמדן של נשים בעולם המשפט חל שינוי. העיסוק של טוענות רבניות בבתי הדין הרבניים נפתח בפני נשים, לאחר מסלול לימודים במסגרת המכון להכשרת טוענות בית דין. נשים שהוכשרו לכך במדרשת נשמת משמשות יועצות הלכה בתחום טהרת המשפחה, ומהוות כתובת נשית לשאלות הלכתיות בנושאים הקשורים לנשים. באוגוסט 2018 מונתה לראשונה אישה לתפקיד עוזרת משפטית בבית הדין הרבני.
יחס ההנהגה הדתית
רבנים בציונות הדתית יזמו את הקמתו של ארגון "בנין שלם", העוסק בין היתר בהעברת שיעורי תורה לנשים ותומך בשמירה על התפקודים המסורתיים של האישה, על ידי העצמתם וחיזוקם. יש רבנים שיזמו מהלכים נגד ארגון "קולך", כמו הרב מרדכי אליהו, שקרא לא להכניס לבתי הכנסת את דפי פרשת השבוע של הארגון, כיוון שלדעתו הם מביאים לזלזול בדברי חז"ל.
מנגד יש המעודדים את השינויים בתפקיד המסורתי של האישה. אחד הבולטים שבהם הוא הרב שלמה ריסקין, רבה של אפרת, שאף היה מעורב במסגרת מוסדות "אור תורה" בפיתוחה של מדרשת לינדנבאום, במערכת ההכשרה לטוענות רבניות ובעמותת "יד לאישה", המעניקה סיוע משפטי לעגונות ומסורבות גט. הרב ריסקין אישר הקמת מנייני תפילה לנשים ביישובו ושילב נשים במועצה הדתית ובהשגחת כשרות. הוא אינו רואה בעיה הלכתית בשילוב נשים בפסיקה, כולל כהונת נשים כדיינות.
קובאן קרסנודאר (כדורגל, 1928)
היסטוריה
בשנת 1992, עם התפצלות ברית המועצות והקמת הפדרציה הרוסית החלה הקבוצה לשחק בפרמייר-ליג הרוסי אך נשרה כבר באותה עונה ל"ליגה הרוסית הראשונה" (הליגה השנייה בחשיבותה ברוסיה). לאחר מספר עונות ב"ליגה הרוסית הראשונה" וב"ליגה הרוסית השנייה" אך בשנת 2004 הקבוצה חזרה לליגה הרוסית הבכירה, אז נשרה שנה לאחר מכן אך חזרה אליה בסוף עונת 2006. בעונת 2007 שיחקה הקבוצה בליגה הרוסית הבכירה אך סיימה במקום הלפני אחרון ולכן ירדה לליגת המשנה. בעונת 2008 חזרה לליגה הבכירה, אך נשרה מקץ עונה. ב-2010 העפילה שוב לליגה הבכירה אחרי שהבטיחה את המקום הראשון בליגת המשנה, שלושה מחזורים לסיום.
בעונת 2020 התמודדה בגביע מושל מחוז קרסנודאר, כמועדון חובבני. באוגוסט 2020 אגודת אוהדי קובאן הודיעה כי אינה מכירה במועדון קובאן (2018) ליורשת הקבוצה ההיסטורית וכינו את ארגונה מחדש של קובאן (2018), כמחטף של ממשלת המחוז שלא נועד לשמור על מסורת הקבוצה מאחר שהקבוצה החדשה מציגה לוגו חדש ומדים צהובים-שחורים, המהווים ניגוד מוחלט למדים הצהובים-ירוקים המסורתיים של קובאן. הסכסוך בין האוהדים המסורתיים למועדון החדש הביא לכך שמתקיימות בעיר שתי קבוצות כדורגל באותו שם: קבוצה חובבנית בבעלות האוהדים וקבוצה מקצוענית בבעלות הממשלה המחוזית.
סופרמן חוזר
תקציר העלילה
סופרמן חוזר לכדור הארץ, לאחר שנעלם למשך חמש שנים ארוכות בחיפושיו אחר כוכב הבית שלו, קריפטון. הוא מגלה שהעולם צריך מושיע, והוא שב ללבוש את חליפתו הכחולה בעלת הגלימה האדומה כדי להושיע את העולם. הוא מתגלה חזרה לעולם כאשר הוא מציל את אהובתו לויס ליין ממטוס שכמעט מתרסק לתוך מגרש פוטבול אמריקאי. באמצעות זהותו הסודית כקלארק קנט, הוא חוזר למטרופוליס מתוך כוונה לפתח קשר רציני עם לויס, אך מגלה כי זו התארסה לטייס הצעיר ריצ'רד וייט, ולהם ילד בן חמש בשם ג'ייסון שהוא הבן של סופרמן שנטש את הילד שלו בלי כוונה.
מייקל שור
מייקל "מייק" הרברט שור (באנגלית: Michael Herbert Schur; נולד ב-29 באוקטובר 1975) הוא מפיק טלוויזיה, תסריטאי ושחקן אמריקאי-יהודי, הידוע בעיקר בעקבות עבודתו על הקומדיות "המשרד" ו"מחלקת גנים ונוף" שאותן יצר ביחד עם גרג דניאלס; "המקום הטוב" ו"ברוקלין תשע-תשע". כשחקן, הוא גילם תפקיד משני ב"המשרד".
קינג (אי, טסמניה)
האי קינג (באנגלית: King Island) הוא אי במצר בס, השייך למדינת טסמניה האוסטרלית. הוא האי הגדול מבין שלושת האיים המוכרים בשם ארכיפלג איי השנה החדשה. האי קינג הוא האי השני בגודלו במצר בס אחרי האי פלינדרס איילנד. במפקד האוכלוסין לשנת 2016, אוכלוסיית האי עמדה על 1,585 תושבים, לעומת 1,566 תושבים בשנת 2011. השלטון המקומי באי מנוהל על ידי מועצת האי קינג.
העיירה קורי
קורי, העיירה והמרכז האדמיניסטרטיבי הגדול ביותר באי, ממוקמת בחוף המערבי של האי. במפקד האוכלוסין לשנת 2016 גרו בעיירה 768 תושבים. בעיירה נמצא המרכז המנהלי של האי.
דב זכין
דב זכין (29 בספטמבר 1922 – 4 בספטמבר 1986) היה איש ציבור ישראלי, שכיהן כחבר הכנסת מטעם מפ"ם והמערך.
קורות חיים
בשנת 1946 ייסד זכין את סניף "ברית פועלי ארץ ישראל" בוואדי עארה. היה חבר השומר הצעיר, מפ"ם והקיבוץ הארצי ונשלח מטעמם למחנות המעפילים בקפריסין (1947), לקנדה (1948) ולארצות הברית (1950, 1952, 1963).
יוהאן שטאדן
יוהאן שטאדן (בגרמנית: Johann Staden; הוטבל ב-2 ביולי 1581 – נפטר ב-15 בנובמבר 1634) היה נגן עוגב ומלחין גרמני מתקופת הבארוק. שטאדן נודע בעיקר בייסוד מה שנודע בשם אסכולת נירנברג, כביכול.
יצירות והשפעה
חלק גדול מן המוזיקה של שטאדן השתמר בקבצים מודפסים. יצירותיו הראשונות שיצאו לאור היו השירים החילוניים של Neue teutsche Lieder משנת 1606, עוד הוצאה של אותם שירים ב-1609 ו-Venus Kräntzlein ב-1610; השירים מאופיינים במקצבים מטעים בפשטותם, בעלי הרמוניות פשוטות ומכילים מעט מאוד, אם בכלל, קונטרפונקט אימיטאטיבי. תיאור זה נכון גם לגבי שירי הקודש שלו, שגם הם יצאו בקבצים אחדים. עניין רב יותר מעוררת מוזיקת קודש אחרת שחיבר: "Harmoniae sacrae" משנת 1616 מכילה כמה מן הקונצ'רטי הדתיים הגרמניים המוקדמים ביותר, שהכניסו את מושגי הבסו קונטינואו מחייב (אובליגטו), ליווי אינסטרומנטלי עצמאי וקונצ'רטו סולו למסורת הנירנברגית; מאפיינים אלה מופיעים גם בקבצים אחרים של מוזיקת קודש כוראלית. הסגנון הבסיסי שמר עם זאת על זה של המוטט. המוזיקה האינסטרומנטלית של שטאדם מכילה כ-200 יצירות, ביניהן לא רק צורות מחול שונות אלא גם כמה מן הסונאטות הגרמניות הראשונות. ייתכן, שיצירות אלה נכתבו לקבוצת נגנים בשם "נירנברג מוזיקקרנצליין".
יוסף רוזן
ביוגרפיה
עם תלמידיו לדוקטורט במרוצת השנים, נמנים הפרופסורים נתן צבי שקד מאוניברסיטת תל אביב ודוד אבוקסיס מאוניברסיטת אריאל.
פעילות מקצועית
רוזן היה חבר בוועדה המייעצת למערכת Optics & Photonics News; עורך-חבר ב-Advances in Optical Technologies, עורך ב-Journal of Applied Optics; חבר מערכת The Open Optics Journal, ב-Web Journal 3D Research וב-eLight.
הבחירות לנשיאות ישראל (2014)
דיני הבחירות
תיקון נוסף לחוק היסוד הביא לראשונה לקביעת כללים באשר לאופן הצגת המועמדים לתפקיד. בעוד הנוסח הישן של חוק היסוד קבע שכל קבוצה בת עשרה ח"כים רשאית להציג מועמד, אך לא התייחס לאפשרות שבה חבר הכנסת ישתף עצמו ברשימותיהם של מספר מועמדים, הביא השינוי לקביעה כי במקרה שכזה יוסר שמו של הח"כ מכל הרשימות עליהן חתם. עוד נקבע כי במקרה בו יפחת מעשרה מספר התומכים במועמד לנשיאות, תתבטל מועמדותו. תיקון זה אושר בכנסת בחודש יוני 2013 והתממש לראשונה במערכת הבחירות הזו.
ביטי
ראו גם
}}
טירונש דיבאבה
אלופה אולימפית
בתחרות שנערכה בלונדון, בריטניה ביולי 2009 קבעה דיבאבה את תוצאת השנה בעולם (14:33.65 דקות). לרוע מזלה פציעה מנעה ממנה להשתתף באליפות העולם באתלטיקה 2009 שנערכה בברלין, גרמניה חודשיים לאחר מכן.
חייה האישיים
דיבאבה נשואה לסילשי סיהינה, פעמיים סגן אלוף אולימפי בריצת 10000 מטר (אתונה 2004 ובייג'ינג 2008). אחותה הבוגרת, אג'גייהו דיבאבה, אף היא סגנית אלופה אולימפית בריצת 10000 מטר (אתונה 2004). אחותה הצעירה גנזבה דיבאבה היא שיאנית העולם בריצת 1500 מטר.
משכן הכנסת
הרחבת המשכן
בתחום התחבורה קיים תכנון שאחת מתחנות הקו הצהוב של הרכבת הקלה בירושלים תעבור בכניסה למשכן ותחבר אותו לבית המשפט העליון, בנייני האומה ומחנה יהודה, תוכנית זו אושרה עוד באותו החודש.
גאורג היינריך פון ברנהורסט
הגותו הצבאית
הגותו של ברנהורסט השפיעה על הוגים צבאיים רבים, כדוגמת: קרל פון קלאוזביץ ואנטואן אנרי ז'ומיני. הוגים אחרים התנגדו לו ואף כתבו ספרים להפרכת טענותיו.
טראג'י פ. הנסון
קריירת משחק
בשנת 2011 שיחקה בתפקיד הראשי בסרט הטלוויזיה "נלקח ממני: סיפורה של טיפאני רובין" ברשת LMN, אודות סיפורה האמיתי של טיפאני רובין שיצאה למבצע חילוץ של בנה בן ה-6 מאביו שחטף אותו במהלך 2008 עד לסיאול, קוריאה הדרומית. טראג'י אשר גילמה את רובין, הייתה מועמדת לפרס אמי לשחקנית הטובה ביותר במיני-סדרה או סרט טלוויזיה, אך לא זכתה.
בסתר רעם
שער ראשון: השואה בראייה היסטורית
הספר מתחיל בסיפורם של שלושה בורחים ממחנה ההשמדה חלמנו, שהיה הראשון שבו ביצעו הנאצים השמדה של יהודים באמצעות גז. בורחים אלה הביאו לראשונה את הידיעה על ההשמדה השיטתית. למרות שהבורחים מסרו עדויות על תהליך הרצח, לפרטי פרטיו, התקשו לעורר אמון. העדים סברו שרק התיאור המפורט יצליח לשכנע את השומעים. המידע הראשוני מהנמלטים מההשמדה הגיע לרב המקומי, תועד והועבר הלאה בדרכים שונות מתוך מודעות לחשיבותו. בחלקו אף הגיע - בקיץ 1942 - ללונדון ולניו יורק. המסרים הדגישו ללא הרף: "אין זו גלות סתם, הגרמנים מוציאים להורג בדרך שלא נשמעה כמותה בדברי הימים". הרבנים ניסו להעביר מידע זה לקהילות באזורם, לראשי היודנראט שיפעלו אצל ראשי האס אס ולהנהגת יהדות פולין בעיר הבירה ורשה.
שער שני: הלכה בשואה
סוגיה הלכתית קשה שנדונה בספר היא עד כמה יש משקל לכלל ש"כל המקיים נפש אחת מעלים עליו כאילו קיים עולם מלא" - האם לשם הצלתה של נפש, כולל תינוק, יש לסכן משפחה או ציבור. ואם מותר להציל את רוב הציבור על ידי הסגרת חלקו לגירוש או להשמדה. מחברת הספר מחלקת את הנושא לשלושה חלקים:
לוחות ושברי לוחות
לוחות ושברי לוחות היו הכינויים שנתן אחד הרבנים לרעיו לסבל שהגיעו לגאולה: המורשת הדתית נשארה בחלקה שלמה ובחלקה סדוקה. פרבשטין בדעה כי המוסכמה שהשואה עקרה את האמונה באל מקורה באלו אשר כבר היו על סף נטישת האמונה. במחנות הריכוז הייתה דבקות בשמירת המצוות ו"אנשים תמימי אמונה המשיכו גם בגיהנום לדבוק באמונת אבותיהם". היא מציינת את יהדות הונגריה בתור הגרעין המרכזי אשר חיזק את האמונה בדת.
אהרון נימצוביץ'
פתיחות והסתעפויות על שמו
נימצוביץ' היה גם הרוח החיה מאחורי פיתוח של שתי הסתעפויות חשובות בהגנה הצרפתית. הסתעפות וינוור הקרויה על שמו של שמעון אברמוביץ וינוור ואשר נימצוביץ' ובוטביניק היו מחלוציה (ולכן יש כאלה שקוראים לה הסתעפות נימצוביץ'), היא אחת ההסתעפויות המרכזיות של ההגנה הצרפתית. במחצית הראשונה של המאה ה-20 הייתה זו הפתיחה שנראתה בתכיפות הגבוהה ביותר בתגובה למסע 3. פג3, אך בשנות השמונים ההסתעפות הקלאסית חזרה לאופנה והפכה לפופולרית יותר. המסעים המאפיינים אותה הם 1. ה4 ה6 2. ד4 ד5 3. פג3 רב4 - מסע זה מרתק את הפרש ב-ג3, ומשאיר את ה4 לא מוגן. לבן מגיב בדרך כלל בהסעת הרגלי למקום מבטחים על ידי 4. ה5 תוך השתלטות על מרחב ובתקווה להראות כי הרץ ב-ב4 איננו מוצב במיקום מוצלח. שחור עונה בדרך כלל 4... ג5 5. א3 ר:ג3+ 6. ב:ג3 והתוצאה מוצגת בדיאגרמה למטה.
נימצוביץ' היה אף חלוץ בשתי הסתעפויות פְּרוֹבוֹקָטִיבִיות בהגנה הסיציליאנית:
אישיותו
נימצוביץ' התנגד באדיקות לעישון ולשתיית אלכוהול וסבל מבריאות רופפת. ישנן אָנֶקְדּוֹטות רבות ומשעשעות ביחס לנימצוביץ'. בתחרות שהשתתף בה בברלין הוא החמיץ את הפרס הראשון עקב הפסדו לזמיש. מיד לאחר מכן עלה נימצוביץ' על השולחן וצעק "מדוע הייתי צריך להפסיד לאידיוט הזה?" לנימצוביץ' היו גם עימותים ארוכים ומרים עם טאראש לגבי השאלה אילו רעיונות מהווים שחמט לשמו.
היוהרה של נימצוביץ' ואמונתו ברעיונותיו על הגנת היתר עוררו את הנס קמוך לכתוב פרודיה עליו בפברואר 1928. הפרודיה כללה משחק מדומה נגד השחקן הדמיוני "שיטתון", שכביכול שוחק ונותח על ידי נימצוביץ' עצמו. ההערות הנלוות לניתוח המשחק מגזימות את רעיון הגנת היתר כמו גם מכריזות על הגאוניות האמיתית של הרעיון הנפלא. קמוך היה למעשה תומך גדול של נימצוביץ', אשר בעצמו שועשע מהמאמץ שהושקע בפרודיה.
תנור מיקרוגל
תיאור
תנור מיקרוגל עשוי מהרכיבים הבאים:
לוריין או'גריידי
לוריין או'גריידי (נולדה ב -21 בספטמבר 1934) היא אמנית אמריקאית. או'גריידי היא אמנית קונספטואלית המשלבת מיצגים, צילום ומיצבי ווידאו, ועבודתה בוחנת הבניות תרבותיות של זהות.
חיים וקריירה
או'גריידי נולדה בבוסטון להורים מג'מייקה, שעזרו בהקמת סנט סייפריאן, הכנסייה האפיסקופלית הקריבית בבוסטון. בשנת 1955 סיימה או'גרדי את לימודיה במכללת ולסלי, שם למדה כלכלה, התמחתה בספרות ספרדית. בשנת 2017 זכתה בפרס הישגי בוגרים של מכללת וולסלי. או'גריידי המשיכה לתואר שני בספרות בסדנת הסופרים של אוניברסיטת איווה היא עבדה במקצועות רבים כמו תרגום, מבקרת רוק ואנליסטית במודיעין של ממשלת אמריקה לפני שהפכה לאמנית בשנת 1980. בשנות השמונים או'גריידי יצרה את הפרסונה: "מדמואזל בורז'ואה נואר" (Mlle Bourgeoise Noire), והלכה לפתיחות תערוכות בניו יורק כשהיא עוטה שמלה וגלימה עשויות מ-180 זוגות של כפפות לבנות, חילקה פרחים למבקרים והכתה את עצמה בשוט לבן משובץ אבנים. תוך כדי כך היא הקריאה שירי מחאה שזעקו נגד ההפרדה בעולם האמנות שמדירה אמנים אפרו-אמריקאים מעולם האמנות. הפעם הראשונה בה הופיעה כ- Mlle Bourgeoise Noire הייתה בשנת 1980 בגלריה "Just Above Midtown" של לינדה גוד בראיינט באזור טרייבקה.
אוסקר גליק
אוסקר גליק (בגרמנית: Oscar Glik; נולד ב-1901 בווינה, אוסטריה - נרצח ב-1942 בווילנה) היה יהודי אוסטרי שבתקופת השואה התחזה לגרמני נוצרי ובזהותו הבדויה כך הצליח להעניק חסות לכאלף יהודים שחלקם שרדו בשואה בזכותו.
שטיינר
ראו גם
}}
המהומות בממלכה המאוחדת (2011)
הערכות סוציולוגיות
למרות שהסיבה הספונטנית למהומות היה כנראה מותו של דאגן מיריות שוטרים, יש הסבורים כי תרמו לכך גם המתיחות המקומית בלונדון בין הציבור למשטרה, אחוזי אבטלה גבוהים וקיצוץ בתקציבים הציבוריים.
נתן ברנד (פסנתרן)
חייו
ברנד נולד בירושלים לרופא אהרן ברנד ורעייתו אסתר-מלכה. בילדותו, לאחר שהתגלה כישרונו המוזיקלי, החל ללמוד פסנתר אצל המלחין חיים אלכסנדר באקדמיה למוזיקה ולמחול בירושלים, ולאחר מכן השתלם לתואר אמן אצל פרופ' בנימין אורן. את הופעתו הפומבית הראשונה קיים בגיל 11, לאחר שהופיע בניו יורק עם תזמורת רשות השידור.
אליהו בכור חזן
שד"ר
בשנת תרל"ב, 1872 יצא רבי אליהו לשליחות נוספת לאלג'יר, מרוקו ותוניסיה ובמסעו ענה על שאלות הלכתיות רבות אשר הובאו בפניו, בשנת תרל"ד, 1874 לאחר שנפטר רבה של טריפולי, רבי אברהם חיים אדאדי, הציעה קהילת יהודי טריפולי לרבי אליהו את כס הרבנות ורבי אליהו נענה בחיוב אך ביקש לשוב לארץ ישראל ולסדר את ענייניו.
התמודדות עם המודרניזציה
רבי אליהו האמין כי פתרון יסודי לבעיות הכלל-עולמיות ימצאו רק בדיון וקבלת החלטות של כל גדולי הדור, וכמו שכתב בספרו "תעלומות לב" ואכן בשנת תרס"ג, 1903, נערך בקראקא כנס רבנים עולמי ורבי אליהו היה נשיאו, מאות רבנים הוזמנו אך ברגע האחרון החליט רב העיר קראקא לבטל את הכנס, בעקבות לחץ של מתנגדיו, ומברקים נשלחו למוזמנים, עשרות הרבנים, אשר הקדימו להגיע, התכנסו ודנו בבעיות השעה הקשות וגיבשו עמדות משותפות בהתייחסות אליהן. רבי מנחם מנדל לאנדא היה ממתנגדיו הגדולים של הכנס ובספר "תעלומות לב" מביא רבי אליהו את ביקורתו החריפה כנגד התהליכים והתכנים אשר נדונו בכנס, ודן בם.
"זיכרון ירושלים"
המחזה, דרך הדיאלוגים בין הדמויות שבו בוחן מחודש את עיקרי האמונה היהודית ודרכי ההתמודדות עם בעיות העם היהודי בזמן המודרני, בחיבור זה מציג רבי אליהו את השינויים החלים בעולם היהודי כפי שנוכח במסעותיו בעולם כשד"ר, ומביא את דעותיהם של כל זרמי היהדות עימם נפגש אף שאינם מקובלות עליו. במחזה נידונים בין היתר הנושאים: נישואין אזרחיים, יין נסך ופת עכו"ם, יחס יהודי הגולה ליהודי ארץ ישראל, ייבום וחליצה, מעמדם של הנשים בחברה, לימוד שפות זרות, לימודי חול ולימודי קודש, לימוד נשים, שאלות פילוסופיות - שכר ועונש, דת ומדע ועוד. בזכות ספר זה נתוודעו רבים מהרבנים לבעיות העולם היהודי ולחומרתן, לרגישותו של רבי אליהו לבעיות אלו והרגשת המחויבות אותה חש במציאת פתרונות הלכתיים.
ניר שניוק
ניר שניוק (נולד בשנת 1976), הוא ספורטאי ישראלי בעבר, המתחרה בסקי מים בכבלים. הוא אלוף העולם (1998), אלוף אירופה (2000) בסלאלום ובעבר אימן את נבחרת ישראל בסקי מים בכבלים.